**„ČISTO IZ LJUBAVI“: POZIV NA BESPLATNE EKOLOŠKE RADIONICE ZA ORGANIZACIJE ŠIROM SRBIJE**

**Tradicionalni projekat kompanije Lidl Srbija „Čisto iz ljubavi“ nastavlja se i ove godine, a osim dobro poznatih akcija uklanjanja otpada iz prirode, obuhvatiće i edukativne radionice namenjene organizacijama i udruženjima građana iz cele zemlje. Nakon učešća na pomenutim radionicama, odabrani akteri civilnog sektora imaće priliku da, uz podršku kompanije, sprovedu akcije čišćenja i time pokrenu pozitivne ekološke promene u svojoj lokalnoj zajednici.**

Projekat „Čisto iz ljubavi“ Lidl sprovodi šestu godinu zaredom, a ove godine je proširen na edukaciju i direktnu saradnju sa lokalnim organizacijama, koje će kroz besplatne edukativne radionice u saradnji sa dugogodišnjim partnerom, organizacijom „Čepom do osmeha“, učesnicima dodatno približiti teme poput značaja ekološkog aktivizma i civilnog društva. Dodatno, ideja je da se, kroz savete za efikasno vođenje timova i praktične instrukcije za organizaciju akcija čišćenja i uklanjanja otpada iz prirode, ojačaju kapaciteti lokalnih organizacija. Osim toga, učesnici će imati priliku da se dodatno upoznaju sa projektom „Čisto iz ljubavi“, njegovim značajem i postignutim rezultatima prethodnih godina.

Sve zainteresovane organizacije i udruženja građana mogu se prijaviti za učešće na Lidlovim ekološkim radionicama, koje će se tokom aprila i maja održati sledećim redosledom:

* **Novi Sad – 26. april 2025. godine**
* **Niš – 10. maj 2025. godine**
* **Zaječar – 17. maj 2025. godine**
* **Novi Pazar – 24. maj 2025. godine**
* **Beograd – 31. maj 2025. godine**

Radionice će trajati od 9.00 do 16.30 časova, a učešće je **potpuno besplatno.** Za prisustvo na radionici potrebno je poslati **naziv organizacije ili udruženja građana, broj učesnika, kao i željenu lokaciju i datum radionice** na email adresu [**odgovornost@lidl.rs**](mailto:odgovornost@lidl.rs)**. Rok za prijavu je 20. april 2025. godine.**

Nakon prisustva na jednoj od radionica, učesnici će imati mogućnost da apliciraju za Lidlovu finansijsku podršku svojim ekološkim akcijama, čija je realizacija predviđena tokom letnjih meseci – od juna do septembra 2025. godine. Pomenute prijave biće moguće dostaviti u roku od dve nedelje od završetka radionice, a finansijska sredstva koja će biti opredeljena za sprovođenja pomenute akcije, Lidl će dodeliti izabranim organizacijama čiji se predlozi uklapaju u strateške ciljeve strategije održivosti kompanije i to u iznosu od najviše 1.000 evra u dinarskoj protivvrednosti.

Kroz projekat „Čisto iz ljubavi“, kompanija Lidl nastoji da osnaži i poveže članove lokalnih zajednica, sa željom da, iz godine u godinu, zajedno nastave da pokreću pozitivne promene u društvu i doprinos očuvanju prirodnog bogatstva. U sklopu internacionalne strategije REset Plastic, tokom pet godina sprovođenja, pomenuti projekat okupio je više od 4.000 volontera širom zemlje, a tokom prethodnih godina za sada je, angažmanom dobrovoljaca, uklonjeno više od 100 tona otpada iz prirode.

Ekološka odgovornost je jedan od stubova poslovanja kompanije Lidl, koja svojim aktivnostima i projektima nastoji da kontinuirano unapređuje svest javnosti o značaju zaštite prirode i njenih resursa. Čvrsto verujući da zajednički napori, kako na lokalnom, tako i na globalnom nivou, mogu stvoriti bolji i čistiji svet, Lidl će nastaviti da gradi temelj održive budućnosti i u narednim godinama.

Više informacija na web adresi: <https://kompanija.lidl.rs/odrzivost-u-lidlu/inicijative-i-projekti/cisto-iz-ljubavi>.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnica u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)